b"\n_START_ARTICLE_\nT\xc3\xbaccia\n_START_SECTION_\nEl fet\n_START_PARAGRAPH_\nAcusada injustament d'haver violat el vot de castedat -un delicte qualificat d\xe2\x80\x99incest, per tal com les vestals eren considerades filles de Roma, i castigat amb la pena m\xc3\xa0xima: ser enterrada viva-,\xc2\xa0T\xc3\xbaccia va negar haver com\xc3\xa9s els greus c\xc3\xa0rrecs que se li imputaven i, llavors, el pont\xc3\xadfex m\xc3\xa0xim\xc2\xa0va dictar que, per demostrar la seua innoc\xc3\xa8ncia, havia d\xe2\x80\x99omplir un sed\xc3\xa0s amb aigua del T\xc3\xadber i dur-la al temple de Vesta.\xc2\xa0T\xc3\xbaccia va superar la prova, diuen que ajudada per la dea, i fou declarada innocent._NEWLINE_T\xc3\xbaccia apareix sovint en obres liter\xc3\xa0ries i figuratives. Entre els nombrosos artistes que l'han representada hi ha:\xc2\xa0Domenico Corvi, Polidoro de Caravaggio, Giovanni Battista Moroni, Antonio Corradini, Andrea Mantegna, Andrea Casali i Carlo Maratta."